


OSNOVNA ŠOLA VELIKA DOLINA

Velika Dolina 30

8261 Jesenice na Dolenjskem

🕿 07 49 57 112

**PROTOKOL**

**ZA IZVAJANJE VZGOJNO-IZOBRAŽEVALNEGA DELA ZA ZAŠČITO PRED ŠIRJENJEM**

**COVID-19 PO MODELU »B« V ŠOLSKEM LETU 2021/2022 OD 1. 9. 2021 DALJE**

1. **UVOD**

Pri preprečevanje prenosa okužbe s SARS-CoV-2 upoštevamo smernice NIJZ. V ta namen smo pripravili ukrepe, da bi čim bolj zmanjšali morebiten prenos okužbe. Ta pravila predstavljajo dinamičen in ne statičen dokument. Protokol je nastavljen na trenutno situacijo in se lahko spremeni. Spreminja se po potrebi glede na dejansko situacijo, glede na državne ukrepe, glede na pravne akte, smernice, navodila, usmeritve pristojnih institucij in v odvisnosti od epidemiološke situacije v RS. Šola jih bo dopolnjevala in spreminjala v odvisnosti od navedenega ter dopolnjena pravila oz. dopolnitve same objavljal na spletni strani šole.

1. **PODLAGA ZA SPREJEM PRAVIL**

* okrožnice MIZŠ
* publikacija *Šolsko leto 2021/22 v Republiki Sloveniji v razmerah, povezanih s covidom-19* [*https://www.nijz.si/sites/www.nijz.si/files/uploaded/modeli\_in\_priporocila\_2021\_22.pdf*](https://www.nijz.si/sites/www.nijz.si/files/uploaded/modeli_in_priporocila_2021_22.pdf)

1. **DELEŽNIKI VIZ (vzgojno-izobraževalnega ) PROCESA**

V šolo lahko vstopajo le zdrave osebe: učenci, zaposleni oziroma obiskovalci.

Vse osebe, ki opravljajo delo v šoli, morajo za opravljanje dela izpolnjevati pogoj prebolevnosti, cepljenosti ali testiranja (**pogoj PCT**), kar dokazujejo z dokazili.

Pogoj PCT morajo izpolnjevati tudi vse druge osebe, ki prihajajo v prostore šole in so starejše od 15 let, o čemer jih šola obvešča na vidnem mestu s pisnim obvestilom. Hitri antigenski test je veljaven 48 ur, PCR test 72 ur. Vse zunanje obiskovalce na šoli dosledno popišemo in vodimo evidenco zunanjih obiskovalcev.

Pogoja PCT ni treba izpolnjevati osebam, ki pripeljejo ali odpeljejo otroke v vrtec oz. učenca 1., 2. in 3. r. v šolo.

1. **IZVAJANJE VIZ (vzgojno-izobraževalnega) DELA – MODEL B**

VIZ delo se po modelu B za vse učence izvaja v prostorih šole. Pri tem veljajo omejitve, ki se nanašajo na vzdrževanje higienskega režima ter izvajanje preventivnih ukrepov. Izrednega pomena je natančno evidentiranje učencev pri izvajanju obveznega in razširjenega programa. Model B predvideva normativno število učencev v oddelku in tudi možnost združevanja oddelkov v skupine ob izvajanju higienskih ukrepov. Zagotavljanje fizične distance je priporočeno med učenci različnih oddelkov.

1. **OBSEG VIZ DELA**

V času veljavnosti teh pravil se VIZ delo v prostorih šole izvaja **po programu**.

**Dodatna strokovna pomoč** učencem in individualna in **skupinska učna pomoč** učencem se izvaja ob upoštevanju vseh higienskih ukrepov za preprečevanje širjenja okužb za učence iz istega razreda, če se le da iz istega oddelka.

Če razmere dovoljujejo se izvajajo tudi **šole v naravi oz. ekskurzije,** odvisno od razmer na destinaciji.

Izvajajo se **dnevi dejavnosti**, kjer je treba zagotoviti ločenost skupin učencev. Dnevi dejavnosti naj se izvajajo pretežno na šoli.

Tudi pri morebitni udeležbi na dogodkih naj se učenci različnih oddelkov ne mešajo med seboj in je med njimi zagotovljena ustrezna razdalja (1,5 metra do 2 metra).

**Komunikacija s starši** lahko poteka preko e-pošte, videokonferenc, telefona ali drugih elektronskih medijev ter preko pisnih sporočil na vhodih. Če govorilne ure in roditeljski sestanki potekajo v šoli, moramo dosledno upoštevati vse ukrepe, ki zmanjšujejo tveganje pred okužbo (maska, razdalja, pogoj PCT).

1. **OBLIKOVANJE SKUPIN**

Učenci različnih oddelkov se čim manj mešajo med seboj. Skupine naj bodo stalne. Če so skupine sestavljene iz učencev različnih oddelkov, naj bo med njimi zagotovljena ustrezna razdalja.

1. **OSEBNA VAROVALNA OPREMA**

Pri vhodu v šolo so na vidnem mestu nameščeni **razkužilo za roke, navodila o ravnanju** za preprečitev okužbe s koronavirusom ter **obvestilo o upoštevanju PCT pogoja** pri vstopu v prostor za zunanje obiskovalce šole, ki so starejši od 15 let (PCT pogoj ne velja za že zgoraj omenjene izjeme).

V prostorih šole je **obvezno nošenje zaščitnih mask**, razen za :

– učence od 1. do 5. razreda, ko so v matični učilnici;

– učence z zdravniškim potrdilom, iz katerega izhaja, da otrok iz zdravstvenih razlogov ne sme nositi maske;

– govornike na dogodkih, če je zagotovljena medosebna razdalja vsaj 2m;

– učence pri pouku športa;

– osebe s posebnimi potrebami, ki jim je uporaba maske iz objektivnih razlogov onemogočena.

Nošenje zaščitnih mask je obvezno tudi na odprtih javnih krajih ali prostorih, če ni mogoče zagotoviti medosebne razdalje najmanj 1,5m.

Obvezno je **umivanje rok** ter po potrebi tudi **razkuževanje rok.**

1. **UKREPI V ČASU TRAJANJA RAZBREMENILNIH UKREPOV**

8.1 Vstop v šolo

Otroci vstopajo skozi glavni vhod. Starši praviloma ne vstopajo v šolo.

Starši, ki vstopijo v šolo, si razkužijo roke, vzdržujejo razdaljo 1,5–2 m z drugimi starši, otroki in zaposlenimi ter nosijo zaščitno masko. Za izvajanje ukrepov za preprečevanje okužbe v času prihodov skrbi dežurni učitelj.

Zaposleni vstopajo skozi običajne vhode in si ob prihodu v šolo razkužijo roke.

Za vse zunanje obiskovalce šole velja pogoj PCT, nošenje zaščitne maske, razkuževanje rok. Dežurni učenec evidentira vsakega, ki vstopi v šolo.

8.2 Gibanje po šoli

Otroci ene skupine se po šoli gibajo strnjeno in se pri tem ne dotikajo predmetov in površin. Kadar je nujno, se po skupnih prostorih giblje le ena skupina naenkrat, druge počakajo v učilnici.

Učenci vsakega oddelka imajo določene sanitarije, ki jih lahko uporabljajo. V sanitarije vstopa samo po en otrok naenkrat. Ko se učenci gibajo po šoli morajo imeti na sebi zaščitno masko (velja za učence od 1. do 9. razreda).

8.3 Zračenje učilnic in ostali preventivni ukrepi v učilnicah

Ob jutranjem odprtju dežurni učitelj odpre vhodna vrata in prezrači vse uporabljene prostore.

Vrata učilnic so odprta v času sprejemanja otrok zato, da se čim manjkrat dotakne kljuke. Po koncu jutranjega prihajanja kljuko učiteljica na obeh straneh obriše s papirnato brisačko, prepojeno z razkužilom.

Podobno zračenje se ponovi večkrat v dnevu. Upoštevamo načrt zračenja prostorov šole.

Pouk poteka po urniku, v matičnih učilnicah ali na prostem. Pouk se lahko izvaja tudi v specialnih učilnicah in laboratorijih, ki so pred prihodom nove skupine temeljito prezračeni, očiščeni in razkuženi.

Pouk športa lahko poteka v telovadnici brez mešanja skupin iz različnih oddelkov. Garderobe v telovadnici je treba pred vsako skupino očistiti in razkužiti.

V učilnicah so:

* umivalniki s toplo tekočo vodo in milo
* podajalniki papirnatih brisač
* koši za smeti

Otroci sedijo na stolih pri mizah na točno določenih, stalnih mestih, ki naj bodo kar se da narazen.

Računalnik v posamezni učilnici uporablja ena oseba, v nasprotnem primeru je potrebno po vsaki uporabi očistiti tipkovnico.

Otroke mora strokovni delavec dosledno spodbujati k rednemu in pravilnemu umivanju rok.

Igrače, ki so v uporabi v eni skupini, se lahko delijo v drugo skupino šele potem, ko so očiščene. Pomembno je, da so vse igrače, ki so v uporabi, pralne.

Igrače in didaktični material, ki je bil čez dan v uporabi, se razkuži/očisti po končanem VIZ procesu.

Površine, ki se jih otroci velikokrat dotikajo, se večkrat na dan razkužijo oz. očistijo.

8.4 Prehrana

**Malica:**

Vsi učenci jedo malico v razredih, kjer poteka pouk. Malico dostavi dežurni učenec, ki se predhodno umije, nadene masko, razkuži mizo pred razredom ter potrka na vrata, ko je malica pripravljena. Učitelj v razredu pred malico razkuži mize.

**Kosilo:**

Učenci od 1. do 5. razreda pojedo tudi kosilo v razredu.

Učenci od 6. do 9. razreda pojedo kosilo v jedilnici. V vrsti čakajo skladno z oznakami na tleh. Čistilka razkuži mize v jedilnici pred in po kosilu. Prtov ne uporabljamo. Po zaključku hranjenja učenci eden po eden odnesejo pladenj na prostor za oddajo. Hrano učenci dobijo porcijsko, repete ni mogoč.

Vsi uporabniki si morajo pred vstopom v jedilnico in po odhodu umiti roke. V jedilnici učenci uporabljajo mesta, ki so označena. Izdelan imamo urnik prihoda določenih skupin učencev po kosilo v jedilnico.

8.5 Igra na prostem

Skupine tudi zunaj ohranjajo distanco in se ne mešajo med sabo.

* 1. Samotestiranje učencev 7., 8. in 9. razreda (ki niso cepljeni in niso preboleli Covid)

Učenci, ki se želijo, se testirajo doma, enkrat tedensko, v nedeljo zvečer ali v ponedeljek zjutraj, saj v primeru pozitivnega testa (in kasnejši potrditvi okužbe s testom PCR) v karanteno ne bo potrebno celotnemu oddelku.

Testi so brezplačni, starši jih dobijo v katerikoli lekarni s Kartico obveznega zdravstvenega zavarovanja od ponedeljka, 30. 8. 2021.

Učencu pripada 5 hitrih antigenskih testov na mesec.

Rezultati testiranja veljajo tudi za vstop v glasbeno šolo.

Več informacij o samotestiranju je na spletni strani NIJZ: https://www.nijz.si/sl/samotestiranje

8.7 Šolska knjižnica

Delovanje šolske knjižnice poteka tako, da se upošteva higienske ukrepe za preprečevanje širjenja virusa.

8.6 Zaposleni

Zaposleni morajo izpolnjevati pogoj PCT, nositi zaščitno masko in upoštevati vse ostale ukrepe za preprečevanje širjenja virusa.

Za zaposlene velja smiselno enako pravilo – upoštevanje medsebojne razdalje 1,5–2 m.

Tudi v drugih prostorih (sanitarije, hodniki, skupni prostori) zaposleni spoštujejo socialno distanco.

Zaposleni ne sestankujejo v živo, v kolikor da ob primerni razdalji, svoje medsebojne dogovore sklenejo po telefonu, elektronski pošti ali videokonferenci.

**9. UKREPI V PRIMERU POJAVA OBOLENJA S SIMPTOMI COVID-19**

V kolikor zboli otrok, ga strokovni delavec spremlja v posebni prostor, kjer počakata na starša, ki se ga takoj obvesti s telefonskim klicem. Če je možno, strokovni delavec in otrok ta čas nosita zaščitno masko.

Starši so dolžni obvestiti šolo v roku 24 ur (telefonsko, elektronska pošta), v kolikor se izkaže, da je otrok okužen s covid -19. Ravnatelj je dolžan v najkrajšem možnem času o tem obvestiti NIJZ. Le-ta sproži epidemiološko preiskavo, s katero se poišče izvor kužnosti ter poišče in obvesti vse možne kontakte okuženega otroka. NIJZ posreduje seznam kontaktov pristojni službi Ministrstva za zdravje, ki izda odločbe o karanteni.

Pričetek kužnosti je 2 dni pred pojavom bolezni. NIJZ svetuje kontaktom, da v inkubacijski dobi spremljajo svoje zdravstveno stanje.

V kolikor zboli zaposleni, se umakne z delovnega mesta in pokliče izbranega zdravnika. V primeru, da je okužen s Ccovid - 19, o tem v roku 24 ur obvesti tajnico in ravnateljico šole (telefonsko, elektronska pošta). Ravnateljica je dolžna v najkrajšem možnem času obvestiti NIJZ, ki prične z enakim postopkom kot opisano zgoraj.

V primeru pojava okužbe zavod zagotovi temeljito zračenje, čiščenje in razkuževanje celotne stavbe.

*Osnovne informacije o COVID-19*

*Okužba z virusom SARS-CoV-2 lahko povzroči koronavirusno bolezen 2019 oz. COVID-19. Inkubacijska doba (čas med okužbo in pojavom bolezni) je lahko do 14 dni, povprečno približno 6 dni. Bolezen se najpogosteje kaže z znaki/simptomi okužbe dihal, to je s slabim počutjem, utrujenostjo, nahodom, vročino, kašljem in pri težjih oblikah z občutkom pomanjkanja zraka. Pri približno 80 % okuženih bolezen poteka v lažji obliki. Pri otrocih je potek bolezni praviloma lažji, tveganje za težek potek in zaplete pa se poveča pri starejših (zlasti starejših od 60 let) in osebah s pridruženimi boleznimi, kot so srčno-žilne bolezni, bolezni pljuč, jeter, ledvic, sladkorna bolezen, imunske pomanjkljivosti ipd. Za težji potek bolezni je značilna pljučnica. Za potrditev ali izključitev okužbe s SARS-CoV-2 je potrebno mikrobiološko testiranje. Okužba s SARS-CoV-2 se med ljudmi prenaša kapljično, z izločki dihal. Za prenos potreben tesnejši stik z bolnikom (razdalja do bolnika manj kot 1,5 m). Okužba je možna tudi ob stiku s površinami, onesnaženimi z izločki dihal. Za preprečevanje okužbe je tako najpomembnejša dosledna higiena rok in kašlja. Podrobna navodila za preprečevanje okužbe in več informacij na spletni strani Nacionalnega inštituta za javno zdravje:* [*https://www.nijz.si/sl/koronavirus-2019-ncov*](https://www.nijz.si/sl/koronavirus-2019-ncov)*.*

*Vir: NIJZ*

**10. SPREJEM, UPORABA, VELJAVNOST**

Ta pravila je sprejela ravnateljica OŠ Velika Dolina, pričnejo veljati 1. 9. 2021. Veljajo in uporabljajo se do preklica upoštevnega pravnega akta ali več teh, ki urejajo to materijo, ali do sprejema novega pravnega akta, ki razveljavlja tiste pravne akte, ki so podlaga za sprejem dokumentov in aktov, na katerih temeljijo ta Pravila. Posamezne spremembe veljajo z dnem, ko so objavljene na spletni strani šole, bodisi v sklopu popravljenih Pravil bodisi posamično.

V času uporabe teh pravil se zaradi prilagoditev okoliščinam, nastalim zaradi višje sile, lahko začasno smiselno spremenijo Pravila hišnega reda, katerih sprejem in sprememba je v pristojnosti ravnatelja šole.

Velika Dolina, 1. 9 .2021

Anja Zevnik,

ravnateljica

Priloge:

* PRIHOD V ŠOLO INODHOD IZ ŠOLE TER UPORABA GARDEROBE
* NAVODILA OB UPORABI JEDILNICE
* VRNITEV V ŠOLO – UPORABA ZUNANJIH POVRŠIN

**PRIHOD V ŠOLO IN ODHOD IZ ŠOLE TER UPORABA GARDEROBE**

**PRIHOD DO ŠOLE:**

* Priporočeno je, da učenci prihajajo v šolo peš, s kolesom ali z individualnim prevozom s strani staršev.
* Prevoz s šolskim kombijem in javnim prevozom poteka po ustaljenem voznem redu.

**VSTOPANJE V ŠOLSKI OBJEKT IN V RAZRED:**

* Vstopanje v šolske prostore je posamično, upošteva se medosebna razdalja najmanj 1,5 m.
* Ob vstopu v šolo si vsi obvezno umijejo roke ali jih razkužijo.
* Osebe, starejše od 12 let, uporabljajo zaščitne maske.
* V garderobi učenci upoštevajo in ohranjajo medosebno razdaljo 1,5 do 2 m.
* Garderobe so postavljene tako, da je med njimi velik razmak. Učenci naj v šoli puščajo čim manj stvari (samo copate).
* Učenci, ki so vključeni v jutranje varstvo, gredo iz garderobe v razred, ki jim je dodeljen in tam počakajo na začetek pouka.
* V času prihodov v šolo bo odrasla oseba skrbela, da se bodo ukrepi izvajali.

**ODHOD DOMOV:**

* V garderobi veljajo enaka pravila kot ob prihodu.
* Učenci iz šole izstopajo posamično, ohranjajo 1,5 do 2m medosebno razdaljo.

Anja Zevnik,

ravnateljica

**NAVODILA OB UPORABI JEDILNICE**

• Vsi uporabniki si morajo **pred vstopom** v jedilnico in **po odhodu** umiti roke.

• V jedilnici učenci uporabljajo zgolj mesta, ki so označena.

• Jedilnica se pred in po obroku temeljito prezrači in razkužijo se mize.

• Učenci iz ene učne skupine gredo na kosilo skupaj; učitelj spremljevalec učence usmeri k umivanju rok in skupaj gredo v jedilnico.

• S talnimi označbami je opredeljen koridor dostopa do izdajnega pulta; talne označbe so v razdalji 1,5 do 2 m med čakajočimi.

• Po zaključku hranjenja učenci eden po eden odnesejo pladenj na prostor za oddajo.

Anja Zevnik,

ravnateljica

**VRNITEV V ŠOLO – UPORABA ZUNANJIH POVRŠIN**

**ZAPUŠČANJE ŠOLE V NAMEN POUKA NA PROSTEM:**

* Organiziramo se tako, da se skupine otrok ne mešajo.
* Pred odhodom na prosto, kjer bi izvajali pouk, se z učenci že v razredu dogovorimo o varnostnih ukrepih.

**CONE, KJER SE BO IZVAJAL POUK NA PROSTEM:**

* zunanje igrišče
* učilnica na prostem zunaj za šolo
* kozolec
* tekalna steza
* pločnik ob šoli

Anja Zevnik,

ravnateljica

***PRAVILA RAVNANJA v Vrtcu pri OŠ VELIKA DOLINA za preprečevanje širjenja virusa SARS CoV2 (v besedilu: Pravila)***

1. **DELEŽNIKI VIZ (vzgojno-izobraževalnega) PROCESA**

Organizacija dela v času preprečevanja širjenja virusa SARS CoV2 zajema vse deležnike VIZ procesa: otroke, vzgojitelje, druge strokovne delavce, druge zaposlene v vrtcu, starše, tretje osebe, ki so v stiku z vrtcem (dobavitelji …).

V vrtec lahko vstopajo le zdrave osebe: otroci, zaposleni oziroma obiskovalci.

Vse osebe, ki opravljajo delo v šoli, morajo za opravljanje dela izpolnjevati pogoj prebolevnosti, cepljenosti ali testiranja (**pogoj PCT**), kar dokazujejo z dokazili.

Pogoj PCT morajo izpolnjevati tudi vse druge osebe, ki prihajajo v prostore šole in so starejše od 15 let, o čemer jih šola obvešča na vidnem mestu s pisnim obvestilom. Hitri antigenski test je veljaven 48 ur, PCR test 72 ur.

Pogoja PCT ni treba izpolnjevati osebam, ki pripeljejo ali odpeljejo otroke v vrtec.

1. **IZVAJANJE VIZ dela v prostorih oddelkov Vrtca pri OŠ Velika Dolina**

Od 1. 9. 2021 se VIZ delo za otroke izvaja v prostorih oddelkov Vrtca pri OŠ Velika Dolina. Združevanje ob prihodu in odhodu otrok v vrtec se skupine lahko združujejo. Organizacija dela poteka tako, da je potrebno najprej zagotoviti racionalno izrabo delovnega časa strokovnih delavcev vrtca ter Pravilnik o normativih za opravljanje dejavnosti predšolske vzgoje.

1. **OBSEG VIZ DELA**

V času veljavnosti teh pravil se VIZ delo v prostorih vrtca lahko izvaja po obveznem programu.

- govorilne ure

- roditeljski sestanki

- sestanki aktivov

- drugi sestanki ..

Komunikacija s starši poteka tudi preko e-pošte za vrtec, telefona ali drugih elektronskih medijev ter preko pisnih sporočil na vhodu vrtca oz. na oglasnik deski vsakega oddelka.

1. **OSEBNA VAROVALNA OPREMA**

Uporabo maske je obvezna zlasti ob srečevanju z drugimi sodelavci, starši otrok ter pri gibanju po skupnih prostorih vrtca in šole.

V skupini zaposleni ne nosijo mask, prav tako ne otroci.

Pri previjanju in pomoči pri toaletnem treningu je potrebna uporaba rokavic za enkratno uporabo, pri čiščenju in razkuževanju uporaba rokavic za večkratno uporabo.

1. **UKREPI V ČASU IZVAJANJE VZGOJNO IZOBRAŽEVALNEGA PROCESA PO MODELU B**

**5.1 Vstop v vrtec**

V vrtec otroci in starši vstopajo in izstopajo skozi obstoječi vhod. Vstop v vrtec je mogoč od začetka odpiralnega časa vrtca do 8.30, ko se zaklene vhod. Vrata se odklenejo po počitku oz. po predhodnem dogovoru s starši, po končanem kosilu.

Pred vhodom v vrtec bodo nameščena razkužilna sredstva, na višini dosega rok staršev.

Starši si morajo ob vstopu v vrtec nadeti masko in razkužiti roke. Otroci si po preoblačenju in preobuvanju umijejo roke z vodo in milom.

Starši vzdržujejo razdaljo 1,5–2 m z drugimi starši, otroki in zaposlenimi.

Zaposleni vstopajo skozi običajne vhode in se ob prihodu v vrtec preobujejo, slečejo vrhnja oblačila ter razkužijo roke.

Strokovna delavka, ki pride prva v vrtec in tista, ki vrtec zapušča zadnja, poskrbi, da je razkužilo za starše in zaposlene na za to določenem mestu – pred vhodom v vrtec.

Otroci bodo ob ponovnem vstopu v vrtec čutili potrebo po bližini, telesnem stiku in tolaženju. Te potrebe nikakor ne smemo prezreti in moramo otroku nuditi stik in toplino. Zaposleni naj si npr. pred in po tolaženju ali crkljanju otrok umijejo roke.

**5.2 Gibanje po vrtcu**

Otroci ene skupine z vzgojiteljico se po vrtcu gibajo strnjeno in se pri tem ne dotikajo predmetov in površin.

**5.3 Garderobe in hodniki**

Gibanje po hodnikih in garderobah načrtujemo tako, da se ne srečujemo z drugimi skupinami.

**5.4 Zračenje igralnic**

Ob jutranjem odprtju vrtca vzgojiteljica, ki odpira, prezrači vse igralnice.

Vrata igralnice so (tam kjer je mogoče – starejše skupine otrok) odprta v času sprejemanja otrok zato, da se čim manjkrat dotakne kljuke. Po koncu jutranjega prihajanja vzgojiteljica zapre vrata, kljuko pa na obeh straneh obriše s papirnato brisačko, prepojeno z razkužilom.

Vzgojiteljica v času umivanja rok, obiska toaletnih prostorov in priprave na zajtrk temeljito prezrači igralnico tako, da odpre vsa razpoložljiva okna in pusti odprta vrata.

Podobno zračenje se ponovi večkrat v dnevu. Zračijo se tudi toaletni prostori.

**5.5 Preventivni ukrepi v igralnicah**

V igralnicah so:

* umivalniki s tekočo vodo
* podajalniki papirnatih brisač
* koši za smeti
* razkužilo z najmanj 70 % etanola (koncentracija 70–80 %)

Ležalniki za počitek morajo biti razporejeni na največji možni razdalji.

Računalnik v posamezni igralnici naj uporablja ena oseba, v nasprotnem primeru je potrebno po vsaki uporabi očistiti tipkovnico.

Otroke mora vzgojitelj dosledno spodbujati k rednemu in pravilnemu umivanju rok.

Igrače, ki so v uporabi v eni skupini, se lahko delijo v drugo skupino šele potem, ko so očiščene. Pomembno je, da so vse igrače, ki so v uporabi, pralne.

Površine, ki se jih otroci velikokrat dotikajo, se večkrat na dan razkužijo oz. očistijo.

**5.6 Igra na prostem in prehrana**

Skupine bodo zunaj kolikor je le mogoče, ob tem je potrebno paziti, da so otroci različnih skupin na različnih delih igrišča. Ob bivanju na prostem smo pozorni tudi na ukrepe pred soncem.

Otroci in vzgojiteljica si pred razdeljevanjem hrane, pred hranjenjem in po njem temeljito umijejo roke.

**5.7 Zaposleni**

Za zaposlene velja smiselno enako pravilo – upoštevanje medsebojne razdalje 1,5–2,0 m.

Tudi v drugih prostorih (sanitarije, hodniki, skupni prostori) zaposleni spoštujejo socialno distanco.

Zaposleni svoje medsebojne dogovore sklenejo po telefonu, elektronski pošti ali videokonferenci. Nujne sestanke izvajamo v prostorih, ki so prezračeni, poskrbimo za medsebojno razdaljo. Govornik lahko, v kolikor je medosebna razdalja vsaj 2 m, sname masko.

1. **ČIŠČENJE**

**6.1 Čiščenje v igralnicah**

Mize je potrebno redno čistiti:

- pred in po vsakem obroku

- pred dejavnostmi, ki vključujejo uporabo živil

- po vsaki dejavnosti, pri kateri se miza umaže

- ob zaključku dela

- po potrebi se očisti tudi stole in tla

Mize čistimo z raztopino čistila za mize in zeleno krpo.

Med počitkom strokovni delavec s sredstvom za razkuževanje in zeleno krpo obriše kritična mesta (kljuke, mize, stole in naslone).

Strokovni delavec, ki odhaja zadnji iz oddelka, dvigne stole na mize.

**6.2 Čiščenje igrač**

Igrače po uporabi očistimo z raztopino za čiščenje.

Igrače morajo biti čiste in cele. Polomljene igrače je potrebno odstraniti.

Redno in učinkovito mokro čiščenje igrač je eden od ukrepov, s katerim v veliki meri preprečimo širjenje nalezljivih bolezni.

Navodilo za pranje igrač v igralnici:

* v pvc posodo nalijemo toplo vodo, dodamo univerzalno čistilo in jih ročno operemo. Splaknemo pod tekočo vodo in osušimo.

Navodilo za razkuževanje igrač v igralnici:

* v pvc posodo nalijemo vodo, dodamo ustrezno količino dezinfekcijskega sredstva, pustimo namočene 15 minut, splaknemo pod tekočo vodo in osušimo. Razkuževanje igrač poteka ob poostrenih higienskih razmerah v primeru nalezljive bolezni.

Vsako pranje in razkuževanje igrač zabeležimo na obrazec Evidenca čiščenja igrač oz. Evidenca terminsko opravljenih del.

**6.3 Preoblačenje ležalnikov**

Vsak otrok ima svoj ležalnik označen Vsako pranje se vpiše na obstoječ Obrazec pranja. Obrazec se hrani v igralnici.

**6.4 Čiščenje v sanitarijah**

Strokovni delavec spremlja otroka v sanitarnih prostorih. Poskrbi za ustrezno higieno otroka, prostora in sebe. Po vsaki uporabi sanitarij potegnemo vodo in umijemo roke. Tla v sanitarijah se čisti večkrat dnevno po potrebi, da ostanejo suha.

Vsi sanitarni prostori so opremljeni z zadostno količino mila in papirnatih brisač.

Po vsaki uporabi kahljice očistimo in razkužimo.

**6.5 Koši za odpadke**

Zaščitne maske po uporabi odvržemo v namenski koš, ki je nameščen pri umivalniku v igralnici.

1. **NEGA OTROKA**

**7.1 Previjanje otrok**

Pri previjanju je potrebno postopati tako, da bo preprečeno širjenje bolezni, ki se prenašajo preko prebavil.

Navodila za previjanje otrok:

Poteka, kakor običajno – v treh fazah postopka menjave plenic: priprava, menjava in čiščenje. Menjava plenic poteka z rokavicami za enkratno uporabo. Pomembno je tudi upoštevati, da si mora oseba, ki menja plenico, roke umiti oziroma razkužiti pred in po menjavi plenice. Po končani negi vseh otrok, se previjalno mizo v celoti očisti in razkuži (obrobe, blazina, predali).

Pri previjanju se uporablja rokavice za enkratno uporabo, potrebno pa je upoštevati:

* Preden si namestimo rokavice, si umijemo roke.
* Med previjanjem ne prijemamo, se ne dotikamo drugih stvari (kljuke, telefona, otrokovih rok, obraza …).
* Po previjanju snamemo rokavice in si ponovno umijemo roke.
* V kolikor je na rokah poškodovana koža, je uporaba rokavic nujna zaščita.
* Uporabimo en par rokavic za eno previjanje.

Ta pravila je sprejela ravnateljica Vrtca pri OŠ Velika Dolina Anja Zevnik.

Pravila pričnejo veljati z 2. 9. 2021.

Veljajo in uporabljajo se do preklica upoštevnega pravnega akta ali več teh, ki urejajo to materijo, ali do sprejema novega pravnega akta, ki razveljavlja tiste pravne akte, ki so podlaga za sprejem dokumentov in aktov, na katerih temeljijo ta Pravila. Posamezne spremembe veljajo z dnem, ko so objavljene na spletni strani šole, bodisi v sklopu popravljenih Pravil bodisi posamično.

V času uporabe teh pravil se zaradi prilagoditev okoliščinam, nastalim zaradi višje sile, lahko začasno smiselno spremenijo Pravila hišnega reda, katerih sprejem in sprememba je v pristojnosti ravnatelja šole.